De næste tre måneder bliver flere end halvdelen af de 230 ansatte fyret hos Svend Aage Christiansen A/S, hvis administration ligger i Øster Vrå. Det sker som følge af finans- og landbrugskrisen. Omkring 3/4-dele af firmaets omsætning stammer fra landbrugsbyggeri, og for tiden er det kun ganske svineproducenter, der investerer i nye bygninger, da man ikke rigtig har tjent penge de senere år, lyder det fra virksomheden. -Det bliver virkelig nedgangstider de kommende to-tre år. Det er jeg overbevist om. Krisen i byggeriet er ikke kun noget kortvarigt. Vi kommer til at se mange flere, der bliver arbejdsløse. Som tilbage i 1980-erne, siger Svend Aage Christiansen til TV2/NORD.
Et af Nordjyllands største nordjyske entreprenør- og byggefirmaer afskediger 130 ansatte